जीआईएस बेस्ड होगा रांची का मास्टर प्लान
मास्टरप्लान सिर्फ 25 साल का विजन डॉक्यूमेंट नहीं होगा। बल्कि, अब मल्टीपर्पस कार्यों में इसका इस्तेमाल होगा। आम लोगों को अपनी जमीन का नेचर (लैंड यूज) जानने के लिए सरकारी कार्यालयों का चक्कर भी नहीं लगाना पड़ेगा। सारी जानकारी घर बैठे एक क्लिक पर मिल जाएगी। मोबाइल या कंप्यूटर पर लोगों को मास्टर प्लान के अनुसार जमीन का लैंड यूज पता चल जाएगा। इसके लिए रांची सहित राज्य के सभी शहरों के मास्टर प्लान को जीआईएस से लिंक किया जाएगा। नगर निकाय के अधिकारी या टाउन प्लानिंग एक्सपर्ट मास्टर प्लान के आधार पर यह देख सकेंगे कि शहर में मकान, हरित पट्टी, खाली जमीन, पार्क, सीवरेज-ड्रेनेज और तालाब आदि कितने हैं। मास्टर प्लान वाले जोन में हो रहे अतिक्रमण और अवैध निर्माण की भी जानकारी एक क्लिक पर मिलेगी।
इसके लिए नगर विकास विभाग ने भुवन सॉफ्टवेयर तैयार कराया है। मंगलवार को प्रोजेक्ट भवन स्थित सभाकक्ष में जीआईएस बेस्ड मास्टर प्लान पर शहरी नगर निकाय के पदाधिकारियों को प्रशिक्षण दिया गया। इसका उद्घाटन नगर विकास मंत्री सीपी सिंह ने किया। मौके पर नगर विकास सचिव एके सिंह, सूडा निदेशक राजेश शर्मा, टाउन प्लानर गजानंद राम आिद उपस्थित थे।
hin_Deva hin_Deva hin_Deva